Nevola ĉastulo

eta|Proponata griza versio de la flago de tiu subkulturo.|283x283ra
"Nevola ĉastulo" (en la angla lingvo per moda neologismo incel formita per kunfando de la anglaj vortoj involuntary, kontraŭvola, nevola, kaj  celibate, celibato, ĉasteco, fraŭleco aŭ fraŭlineco), estas membro de subkulturo  de viroj ne sukcesantaj trovi koitkunulojn malgraŭ deziro fari tion. Pri sia kontraŭvola ĉasteco ili kulpigas nur virinojn, kaj fojfoje faras seksperforton.

Diskutoj ĉe iliaj propraj retforumoj ofte havas tonon de rankoro, mizogineco, mizantropeco, memkompato, mem-malamo, rasismo, sento de rajto al seksumo kaj subteno por perforto kontraŭ sekse aktivaj homoj (tiel nomataj "alfa-uloj") kaj virinoj ĝenerale . 

La amaskomunikilaro kaj esploristoj kritikis la komunumon de nevolaj ĉastuloj pri ties mizogineco antaŭeniganta perforton, disvastigo de ekstremismaj opinioj, radikaligo de la membroj kaj glorado de perforto, same kiel pri ampleksaj konspiraj teorioj bazitaj sur la fakto, ke biologia allogeco determinas la pozicion de homo en la socio. Ankaŭ fantazioj pri sinmortigo estas ĝenerale komuna temo . Taksoj pri la grandeco de la subkulturo varias vaste, de miloj ĝis centoj da miloj da viroj. 

La Usona homrajta organizaĵo Sudusona Malriĉeca Jura Centro priskribas la subkulturon kiel "parton de la reta ekosistemo (blogosfero) de viraj suprematistoj " inkluditaj en ilia listo de malamaj grupoj  .

Ekde 2018, ideologio de nevola ĉasteco estis ĉiam pli priskribita kiel terorisma minaco, kaj la atako de februaro 2020 en Toronto, Kanado, iĝis la unua kazo de perforto supozeble asociita kun nevola "ĉastulo" efektivigita kiel terorago . Aktuale en 2023, almenaŭ kvar amaspafadoj, rezultintaj entute en 45 mortoj, estis okazintaj en Nordameriko fare de viroj, kiuj estis mem-identigitaj kiel nevolaj ĉastuloj aŭ menciis nomojn kaj tekstojn asociitajn kun nevola ĉasteco en siaj personaj notoj aŭ retaj afiŝoj.

 Mensa sano 
La termino "nevola celibato" ne estas medicina aŭ psikologia kondiĉo. Tamen granda nombro da homoj, kiuj identiĝas kiel nevolaj ĉastuloj, havas fizikajn handikapojn aŭ diversajn mensajn malordojn, kiel ekzemple depresio, angoro, aŭtismo kaj korpa dismorfia malordo. Iuj el tiuj, kiuj difinas sin kiel nevolaj ĉastuloj, atribuas sian malkapablon trovi partneron al fizikaj aŭ mensaj malsanoj, dum aliaj atribuas ĝin al ekstrema introvertiteco. Kelkaj nevolaj ĉastuloj kun severa depresio ankaŭ estas sinmortigaj, kaj kelkaj membroj de tiu komunumo instigas sinmortigajn membrojn fari sinmortigon, kaj foje eĉ konsilas al ili fari agojn de amasperforto antaŭ mortigi sin.

 Referencoj 

 Vidu ankaŭ 
 "MGTOW", , en Esperanto "Viroj Irantaj Sian Propran Vojon"), anglalingva subkultura kontraŭ-feminisma movado ĉefe en interreta komunikado
 Amasmurdo
 Toksa vireco

Kategorio:Subkulturoj
Kategorio:Interreta kulturo
Kategorio:Interretaj memeoj
Kategorio:Fraŭleco
Kategorio:Vireco
Kategorio:Malamo
Kategorio:Mizogineco
Kategorio:Sociaj temoj
Kategorio:Socia psikologio